Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1919

4. Eszközök 4.1. Ultrahangos vízfürdõ. 4.2. Rázógép. 4.3. HPLC mûszer-összeállítás, UV vagy diódasoros detektorral. 4.4. Folyadékkromatográfiás oszlop, 150×4,6 mm, C18, 5 µm, vagy egyéb, a célnak megfelelõ elválasztó oszlop. 4.5. Membránszûrõ, 0,45 µm. 5. Vizsgálati eljárások Megjegyzés: Az olaquindox fényérzékeny anyag, ezért minden mûveletnél sötét üveget vagy védõborítást kell alkalmazni. 5.1. Általános elvek a visszanyerés (recovery) vizsgálatához 5.1.1. A „blank” takarmány fogalma: A visszanyerési (recovery) vizsgálathoz lehetõség szerint olyan olaquindox mentes takarmány mintát használjunk, amely összetételében nagyon hasonló a vizsgálati mintához, és a kromatogramon nincsenek az olaquindox csúcsjelét zavaró csúcsok. 5.1.2. A visszanyerési vizsgálat elvégzése (recovery test): A blank minta extrakcióhoz bemért mennyiségéhez adjunk annyi olaquindoxt, hogy a vizsgálati mintának megfelelõ olaquindox koncentrációt kapjunk. 50 mg/kg-os olaquindox szintet pl. a következõképpen állíthatunk be. Pipettázzunk 10,0 ml-nyi standard törzsoldatot (3.5.1.) az extraháló edény aljára, pároljuk be kb. 0,5 ml-re. Mérjünk rá 50 got a blank mintából. Keverjük össze az edényben a mintát a folyadékkal és hagyjuk állni kb. 10 percig, majd végezzük el az extrakciót (5.2.). Amennyiben nem áll rendelkezésre blank takarmány (5.1.1.), a visszanyerési vizsgálatot az ún. standard addíció módszerével végezzük el. A vizsgálati mintához annyi standard oldatot adunk (az elõzõleg leírt módon), hogy annak olaquindox tartalma a duplája legyen annak, ami várhatóan jelen van a mintában. A mintát, valamint ezt a dúsított mintát extraháljuk (5.2.), majd mérjük (5.3.). A visszanyerést a két vizsgálat eredményének ismeretében kiszámolhatjuk. 5.2. Extrakció 5.2.1. Takarmánykeverékek 0,01 g pontossággal mérjünk be 50 g mintát egy 1000 ml-es dugós lombikba. Adjunk hozzá 100 ml metanolt (3.1.) és helyezzük 5 percre ultrahangos vízfürdõbe (4.1.). Adjunk hozzá 410 ml deszt. vizet és ultrahangozzuk még 15 percen keresztül. Ezután még rázógépen (4.2.) 30 percen keresztül rázassuk az elegyet, majd redõs szûrõpapíron szûrjük le. A szûrletbõl 10,0 ml-nyit átpipettázunk egy 20,0 ml-es mérõlombikba, majd vízzel jelig töltjük. Az oldatot membránszûrõn (4.4.) átszûrjük, majd kromatografáljuk (5.3.). 5.2.2. Takarmány-elõkeverékek 0,001 g pontossággal mérjünk be 5 g mintát egy 1000 ml-es Erlenmeyer lombikba. Adjunk hozzá 100 ml metanolt (3.1.) és helyezzük 5 percre ultrahangos vízfürdõbe. Adjunk hozzá 410 ml deszt. vizet és ultrahangozzuk még 15 percen keresztül. Ezután még 30 percen keresztül rázassuk az elegyet, majd redõs szûrõpapíron szûrjük le. A szûrletbõl deszt. vízzel olyan hígítást végezzünk, hogy a kapott oldat koncentrációja 5–10 µg/ml legyen. Az oldatot membránszûrõn (4.5.) átszûrjük, majd kromatografáljuk (5.3.). 5.3. Mérési körülmények Az alábbi paraméterek iránymutató jellegûek, a kromatográfiás rendszertõl függõen más elválasztási paraméterek is alkalmazhatóak, amelyek megfelelõ eredményt adnak. Izokratikus elúció. Eluens oldat (3.4.): HPLC minõségû víz (3.3.) / Metanol HPLC (3.2.) = 900 + 100 (V+V). Áramlási sebesség: 1,0–2,0 ml/perc Injektált térfogat: 20–100 µl Kromatográfiás oszlop: 150×4,6 mm, C18, 10 µm, vagy egyéb, a célnak megfelelõ elválasztó oszlop. Detektorjellemzõk: 380 nm

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes